dh-unibe/image-text_koenigsfelden-charters-post-1500 huggingface dataset:
Ich, Walther Erstt, burger zuͦ Bremgarttn̄, tuͦn kuntt menglichm̄ mit disem brieff, das mir
der fuˀrnaͤm, wis Niclaͧss Meyer, diser zitt miner gnaͤdign̄ froͧwen von Kûngsveldn̄ hoffmeister, in namē und als ir amptmā zuͦ einē rechttn̄ manlaͤchn̄ gelichn̄ hâtt zwoͤy
manwerch mattn̄ uff der aͤbni, zwùschn̄ Heini Buͦches und Jacop Muttschlis matten
gelegn̄, stosset uss hin an Hêrweg, wer laͤchn̄ von minē gnaͤdign̄ fröwn̄ und an si komē im
koͧff der manschaft Hapspurg, also das ich das selb laͤchn̄ nu hin fùr sol inhabn̄, nutzen
und niessen, ✳ besetzn̄, entsetzn̄ nach manlaͤchēs recht, sitt ✳ und gewonheit, ✳ der uff ich dem
bemelttn̄ hoffmeistˀ an stàtt miner gnaͤdign̄ fröwn̄ gelopt und geschworn han dienstig,
gewerttig und gehorsam zesin, äch vˀschwigne laͤchn̄, so fer die an mich langn̄ ze offnē, als
das ein jetlich laͤchn̄man sinē laͤchn herˀn von siner laͤchnē wegn̄ pflichttig, schuldig
zetuͦn ist, ane gerd. und des ze urkûnd, so han ich erbettn̄ den fromē, wisen Heinrich Schodellˀ,
jetz schulthes zuͦ Bremgarttn̄, das er fùr mich sin eign̄ insigel offenlich haͤtt lassen henkn̄ an disen
brieff doch im, sinen erbn̄ an schadn̄, der gebn̄ ist uff zinstag vor sant Uͦlrichs tag, als man zalt
von der gebûrt Cristi tusent fierhundert nûntzig und sechs jar. ✳
Erst
Königsf. 834
Staatsarchiv
AARGAU
Walther Aͤrst vō
Braͤmgāttē
1496 ✳
10 ✳
Nͦ✳ 24 ✳
K ✳ T ✳ 126 ✳